सामग्री: प्रातिनिधिक फोटो

या रूग्णासह आणखी एक रूग्ण आणि सामाजिक कार्यकर्ते दीपक डोके होते. तीन दिवस सतत प्रयत्न करूनही या रूग्णांना बेड मिळत नसल्याचं त्यांनी म्हटलं होतं. नाशिक महानगरपालिकेच्या परिसरात आंदोलन केल्यानंतर तातडीने अँब्युलन्स बोलवून त्यांना नाशिकरोडच्या बिटको हॉस्पिटलमध्ये हलवण्यात आलं. 

यातले एक पेशंट बाबासाहेब कोळे यांचा त्याच रात्री मृत्यू झाला. त्यांची ऑक्सिजन लेव्हल खूपच कमी होती. त्यामुळे प्रश्न उभा राहिला आहे की बाबासाहेब कोळेंच्या मृत्यूला जबाबदार कोण? 

नक्की काय घडलं? 

कोव्हीड पॉझिटिव्ह आल्यानंतर दोन-तीन दिवस त्यांना बेड मिळत नव्हता असं त्यांच्या घरच्यांनी म्हटलं आहे. 

"आम्ही त्यांना दोन-तीन दिवसांपूर्वी बिटको हॉस्पिटलला घेऊन गेलो. तिथून दुसऱ्या दवाखान्यात गेलो, तिथून सरकारी मेडिकल कॉलेजमध्ये गेलो. मेडिकल कॉलेजने सांगितलं बेड नाहीये. आम्ही अनेक ठिकाणी गेलो पण बेड मिळाला नाही, शेवटी आम्ही सिव्हील हॉस्पिटलला गेलो आणि त्यांना ऑक्सिजन सिलिंडर लावला," कोळेंच्या पत्नीने स्थानिक पत्रकारांना सांगितल्याचं NDTV ने म्हटलंय. 

बाबासाहेब कोळे महानगरपालिकेत आले तेव्हा त्यांची ऑक्सिजन लेव्हल फक्त 38 असल्याच्या बातम्याही स्थानिक माध्यमांमध्ये आल्या होत्या. त्यांना ज्या हॉस्पिटलमध्ये नंतर अॅडमिट करण्यात आलं त्या हॉस्पिटल प्रशासनानेही म्हटलं की त्यांना दाखल केले तेव्हा त्यांची प्रकृती चिंताजनकच होती.

 त्यांची ऑक्सिजन लेव्हल 45 इतकी कमी होती. त्यांच्यावर तातडीने उपचार सुरू केले पण रात्री 1 वाजता त्यांचा मृत्यू झाला. 

स्थानिक प्रशासन सतत दावा करतंय की पुरेसे बेड उपलब्ध आहेत तरीही बाबासाहेब कोळेंवर ही वेळ का आली हा प्रश्न उरतोच. सतत तीन दिवस फिरूनही त्यांना बेड का उपलब्ध झाला नाही? 

नाशिक शहरात किती बेड उपलब्ध? 

बाबासाहेब कोळेंच्या ठिय्या आंदोलन आणि नंतर झालेल्या मृत्यूच्या आदल्याच दिवशी महानगरपालिकेचे आयुक्त कैलास जाधव यांनी माध्यमांशी बोलताना सांगितलं होतं की शहरात पुरेस बेड उपलब्ध आहेत आणि कोणीही घाबरून जाऊ नये.

 रूग्णांनी काही ठराविक हॉस्पिटल्समध्येच दाखल होण्याचा आग्रह धरू नये, इतर ठिकाणी चांगल्या सेवा आणि बेड आहेत असंही ते म्हणाले होते. 

नाशिक शहरात खाजगी आणि सरकारी मिळून 900 ऑक्सिजन बेड सध्या आहेत तर 4330 बेड्स कोरोना पेशंटसाठी उपलब्ध आहेत. यापैकी 1 एप्रिल पर्यंत 1400 साधे बेड तर 800 ऑक्सिजन बेड...\nमागील सामग्री खालीलप्रमाणे सारांशित केली जाऊ शकते:
नाशिक शहरात दोन दिवसांपूर्वी बेड मिळत नसल्याने एका कोरोनाबाधित रूग्णाने महानगरपालिकेच्या आवारातच ठिय्या आंदोलन केले.